**Descrierea indicatorilor (prezentaţi în secțiunile 1.5 și 1.6)**

|  |  |  |  |  |
| --- | --- | --- | --- | --- |
| **Indicator** | **Definiție** | **Unitate de măsură** | **Modalitate de calcul** | **Sursa datelor** |
| Scăderea anuală estimată a gazelor cu efect de seră | Se referă la cantitatea de gaze cu efect de seră economisită într-un an ca urmare a implementării proiectului | Echivalent tone de CO2 | Valoarea indicatorului anual se va obține prin înmulțirea valorii indicelui anual specific de emisii echivalent CO2 cu suprafața utilă a spațiului încălzit al clădirii.  Indicele anual specific de emisii echivalent CO2 se calculează în baza Metodologiei de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare.  Scăderea anuală estimată a gazelor cu efect de seră este dată de diferența dintre valorile înregistrate la finalul implementării proiectului (estimate prin măsurile/pachetele de măsuri propuse prin Raportul de audit energetic) și valorile înregistrate la începutul implementării proiectului calculate pentru clădire (precizate în Certificatul de performanță energetică a clădirii).  Potrivit metodologiei, pentru măsura/pachetul de măsuri se recalculează consumurile energetice şi se estimează costurile şi durata corespunzătoare de recuperare a implementării măsurii/pachetului. Se recomandă să se solicite și estimarea reducerii anuale specifice a emisiilor, pe măsură sau pe pachet de măsuri. | Raportul de audit energetic/ Certificatul de performanţă energetică |
| Scăderera consumului anual de energie primară | Se referă la cantitatea de energie primară consumată la nivelul clădirii | kWh/an | Consumul anual de energie primară corespunzător fiecărui tip de energie (încălzire/răcire, apă caldă de consum, electric) se va obține prin înmulțirea consumului anual specific de energie finală cu coeficienţii corespunzători de conversie în energie primară.  Consumul total anual de energie primară se va obține prin însumarea consumurilor de energie primară pentru încălzire/răcire, apă caldă de consum şi electric.  Se calculează în baza Metodologiei de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare.  Scăderea consumului anual de energie primară este dată de diferența dintre valorile înregistrate la finalul implementării proiectului și valorile înregistrate la începutul implementării proiectului calculate pentru clădire.  Valoarea indicatorului la începutul implementării proiectului reprezintă valoarea calculată iniţial pentru clădire (precizată în Raportul de audit energetic).  Valoarea indicatorului înregistrată la finalul implementării proiectului reprezintă valoarea estimată după implementarea proiectului (estimată prin măsurile/pachetele de măsuri propuse în Raportul de audit energetic). | Raport de audit energetic/  Certificat de performanță energetică |
| Scăderea consumului anual de energie finală în clădirile publice din surse neregenerabile | Se referă la cantitatea de energie finală (la nivelul racordului clădirii la sursa de energie) consumată la nivelul clădirii din surse neregenerabile. | tep | Se calculează în baza Metodologiei de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare.  Scăderea consumului anual de energie finală din surse neregenerabile este dată de diferența dintre valorile înregistrate la finalul implementării proiectului și valorile înregistrate la începutul implementării proiectului calculate pentru clădire.  Valoarea indicatorului la începutul implementării proiectului reprezintă valoarea calculată iniţial pentru clădire (precizată în Raportul de audit energetic).  Valoarea indicatorului înregistrată la finalul implementării proiectului reprezintă valoarea estimată după implementarea proiectului (estimată prin măsurile/pachetele de măsuri propuse prin Raportul de audit energetic). | Raport de audit energetic/  Certificat de performanță energetică |
| Scăderea consumului anual specific de energie primară pentru încălzire din surse neregenerabile | Se referă la cantitatea de energie primară pentru încălzire consumată la nivelul clădirii din surse neregenerabile | kWh/m2/an | Se calculează în baza Metodologiei de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare.  Scăderea consumului anual specific de energie primară pentru încălzire din surse neregenerabile este dată de diferența dintre valorile înregistrate la finalul implementării proiectului și valorile înregistrate la începutul implementării proiectului calculate pentru clădire.  Valoarea indicatorului la începutul implementării proiectului reprezintă valoarea calculată iniţial pentru clădire (precizată în Raportul de audit energetic).  Valoarea indicatorului înregistrată la finalul implementării proiectului reprezintă valoarea estimată după implementarea proiectului (estimată prin măsurile/pachetele de măsuri propuse prin Raportul de audit energetic). | Raport de audit energetic/  Certificat de performanță energetică |
| Numărul clădirilor care beneficiază de măsuri de creștere a eficienței energetice | Se referă la clădirile care fac obiectul investițiilor prin proiectele finanțate | Număr clădiri | Valoarea indicatorului la începutul implementării proiectului este zero.  Valoarea indicatorului înregistrată la finalul implementării proiectului reprezintă numărul de clădiri care au beneficiat de investiții prin proiectele. | Raport de audit energetic/  Certificat de performanță energetică/Documentația tehnică a proiectului |